
	26/03028-2./2.4.2 - Behandle søknad etter forurensningsloven
	12.11.2026
	Trine Celius



Høring av søknad om tillatelse til lagring av radioaktivt avfall utover årlig leveringsplikt, IFE NUK Kjeller
Direktoratet for strålevern og atomsikkerhet (DSA) har mottatt søknad etter forurensningsloven til lagring av radioaktivt avfall fra Institutt for energiteknikk sektor NUK Kjeller (IFE NUKK). Søknaden legges ut på offentlig høring, og eventuelle uttalelser må sendes til DSA innen 11.12.2026.
DSA viser til søknad mottatt 14.09.2026 fra IFE NUKK om tillatelse til lagring av radioaktivt avfall utover årlig leveringsplikt.
Bakgrunn
Søknaden omhandler lagring av radioaktivt avfall, i hovedsak fra rester av demontert kraftarm samt noe driftsavfall for volumutnyttelse, som plasseres i tette stålkasser på angitt lokasjon ved IFE NUKK. IFE har i dag tillatelse (TU26-02), datert 25.06.2026, til radioaktiv forurensning og håndtering av radioaktivt avfall for forurensende virksomhet ved IFE NUKK drift av forskningsreaktor og tilhørende støtteanlegg. Iht. tillatelsen punkt 4 Radioaktivt avfall og avfallsforskriften § 16-7 Leveringsplikt skal radioaktivt avfall levers til godkjent mottak minst en gang per år dersom lagringsstedet ikke er inkludert i listen over lovlige lagringssteder i tillatelsen.
IFE skriver i sin søknad om unntak for årlig leveringsplikt at de har behov for å lagre avfall lengre enn 1 år før det leveres til Radavfallsanlegget og at behovet for forlenget lagring skyldes at KLDRA er stengt for deponering, og at Radavfallsanlegget har utfordringer med lagringskapasitet, særlig for stålkasser.
For ytterligere opplysninger viser vi til søknaden samt tilhørende dokumenter som ligger på våre nettsider, www.dsa.no under fanemenyen «Høringer og tillatelser». Deler av søknaden er unntatt fra innsyn med hjemmel i offentleglova § 13 første ledd, jf. atomenergiloven § 53.
Vi ber om at eventuelle uttalelser sendes til dsa@dsa.no med referansenummer 26/03028 senest innen 11.12.2026. Uttalelsene vil bli vurdert i forbindelse med DSAs behandling av søknaden.






Med hilsen
	Madeleine Barbru
	Trine Celius

